უნივერსიტეტის ღონისძიებების პორტალი

პრეზენტაცია ევროპის ბიოქიმიკოსთა ასოციაციის შესახებ
2012-10-08 17:17 (Asia/Dubai)
12 ოქტომბერს,15 :00 საათზე, ილიას სახელმწიფო უნივერსიტეტის A101 აუდიტორიაში (ი. ჭავჭავაძის გამზ. 32) ევროპის ბიოქიმიკოსთა ასოციაციის ინტეგრაციის კომიტეტის თავმჯდომარე პროფესორი მატიას შპრინსლი წარმოადგენს პრეზენტაციას ევროპის ბიოქიმიკოსთა ასოციაციის სტრუქტურის, პროგრამებისა და აქტივობების შესახებ.

უნიკინო 12 ოქტომბერს: "ღმერთის ქალაქი"
2012-10-08 11:59
პარასკევს, 12 ოქტომბერს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, ნაჩვენები იქნება ლატია ლიუნდის და ფერნანდუ მეირელიშის ფილმი ”ღმერთის ქალაქი” (2002).
მონაწილეობენ: ელის ბრეგა, ჯონათან ჰააგენსენი, სეუ ხორხე, ლეანდრო ფირმინო, მათეუს ნაჰტერგეილი, ალექსანდრე როდრიგეზი, დუგლას სილვა და სხვები.

მოხსენება ”ტრნსკულტურულობის მითები”
2012-10-08 10:16
10 ოქტომბერს, 17.00 საათზე, წიგნის მაღაზია ”ლიგამუსში” სემიოტიკის კვლევითი ცენტრი მასპინძლობს ტიუბინგენის უნივერსიტეტის პროფესორს დოროთეა კიმიხს, რომელიც წაიკითხავს მოხსენებას: ”ტრნსკულტურულობის მითები”.
მოხსენება ინგლისურად (იქნება ქართულად თარგმნილი).
დასწრება თავისუფალია.

ჰაინრიჰ ბიოლის ფონდის კონკურსის პრეზენტაცია
2012-10-05 17:53
8 ოქტომბერს, 17:00 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” ჩატარდება ჰაინრიჰ ბიოლის ფონდის სამხრეთ კავკასიის რეგიონალური ბიუროს მიერ გამოცხადებული კონკურსის პრეზენტაცია.
2013 წლისთვის სასტიპენდიო განაცხადების მიღებაზე კონკურსი ფონდმა გამოაქვეყნა 2012 წლის სექტემბერში. პრეზენტაცია განკუთვნილია ილიას სახელმწიფო უნივერსიტეტის მაგისტრანტებისა და დოქტორანტებისთვის, ასევე სხვა დაინტერესებული პირებისთვის.
ჰაინრიჰ ბიოლის ფონდის სამხრეთ კავკასიის რეგიონალური ბიურო 2003 წლიდან ახორციელებს სასტიპენდიო პროგრამას, რომელიც მოწოდებულია მხარი დაუჭიროს სამხრეთ კავკასიის ქვეყნების ახალგაზრდა მეცნიერებს და სამოქალაქო საზოგადოების აქტივისტებს.
სრული ინფორმაცია აღნიშნული პროგრამის შესახებ შეგიძლიათ იხილოთ საიტზე: http://ge.boell.org/web/135-855.html

ვორკშოპი „პირველი გალაქტიკების ბუნების კვლევა“
2012-10-05 17:46
8, 9, 11 და 12 ოქტომბერს ილიას სახელმწიფო უნივერსიტეტის G505 აუდიტორიაში (ყოფილი ენციკლოპედიის შენობა, მე-5 სართული) ჩატარდება ნილს ბორის ინსტიტუტის პროფესორის, იოჰან ფინბოს ვორკშოპი თემაზე „პირველი გალაქტიკების ბუნების კვლევა“.
სემინარის მსვლელობისას ძირითადი აქცენტები გაკეთდება იმ მეთოდების აღწერაზე, რომელთა გამოყენებითაც ხდება ადრეული სამყაროს გალაქტიკების შერჩევა და შესწავლა.
სემინარი განკუთვნილია მაგისტრატურის და ბაკალავრიატის მაღალი კურსების სტუდენტებისათვის, თუმცა მასზე დასწრება შეუძლია ნებისმიერ მსურველს, ვინც დაინტერესებულია დამზერითი მონაცემების ანალიზით.
ვორკშოპი ჩატარდება ინგლისურ ენაზე.

”ორი ხელით დაწერილი ტექსტების” ფინალი
2012-10-05 17:02
12 ოქტომბერს, 17:00 საათზე, ”ლიგამუსში” გაიმართება სტუდენტური კონკურსის: ”ორი ხელით დაწერილი ტექსტების” ფინალი და გამარჯვებულთა დაჯილდოება.

შეხვედრა მწერალ თამაზ მეტრეველთან
2012-10-05 16:51
6 ოქტომბერს, 18:00 საათზე, წიგნის მაღაზია ლიგამუსში (ჭავჭავაძის N32) გაიმართება ახალგაზრდა შემოქმედთა კლუბ ”ლემადეს” შეხვედრა მწერალ თამაზ მეტრეველთან.
თამაზ მეტრეველი გახლავთ 30-ზე მეტი დადგმული პიესის, ასევე რომანების ”ველური წაბლის ხეივანი” (5-წიგნიანი თბილისური საგა) და ”მტკვარწაღებულნი” ავტორი. მის კალამს ეკუთვნის არაერთი ლექსიც.
“ვინა თქვა, რომ ფასკუნჯი არსებობს” – წარდგენილი იყო აზერბაიჯანის სახელმწიფო პრემიაზე.
“ბუ და აბლაბუდა” – წარდგენილი იყო საქართველოს სახელმწიფო პრემიაზე.
თამაზ მეტრეველს პიესისთვის ”ეშმაკის ბორბალი” 21 მარტს ლიტერატურული კონკურსის www.litsakhelebi.ge პრემია გადაეცა.
გარდა ამისა, თამაზ მეტრეველი არის მრავალი კონკურსის გამარჯვებული.
,,ლიგამუსში“ აუდიტორიას თავის შემოქმედებას თავად თავად ავტორი გააცნობს. ის ასევე წარადგენს თავის წიგნს სახელწოდებით ”სასწაული”.
ახალგაზრდა შემოქმედთა კლუბი ”ლემადე” ილიას სახელმწიფო უნივერსიტეტის ბაზაზე დაფუძნებული კლუბია, რომელიც ახალგაზრდა ხელოვანებს აერთიანებს. ”ლემადე” პერიოდულად ატარებს საღამოებსა და შეხვედრებს როგორც დამწყებ, ასევე ცნობილ ხელოვანებთან.
საღამოზე დასწრება თავისუფალია!

ენტომოპათოგენები მავნე მწერების ბიოკონტროლში
2012-10-03 16:40
18 ოქტომბერს, 13:00 საათზე, ილიას სახელმწიფო უნივერსიტეტის A101 აუდიტორიაში (ი. ჭავჭავაძის გამზ. 32) ზოოლოგიის ინსტიტუტის ენტომოპათოგენების შემსწავლელი სამეცნიერო-კვლევითი ჯგუფი გამართავს პრეზენტაციას თემაზე: “ენტომოპათოგენები მავნე მწერების ბიოკონტროლში”. პრეზენტაციაზე საკუთარ მოხსენებას წაიკითხავს ცნობილი ფრანგი მეცნიერი, პროფესორი პატრიკ ტაილიეზი, მის მიერ წარმოდგენილი იქნება პრეზენტაცია თემაზე: “ენტომოპათოგენები მავნე მწერების ბიოკონტროლში”.
პროფესორი მუშაობს ბიოკონტროლის სფეროში, კერძოდ: არის მონთფელიერის აგრონომიული უნივერსიტეტის ნაციონალური კვლევითი ინსტიტუტის ბოიმრავალფეროვნების, მოკროორგანიზმებისა და მწერების ურთიერთქმედების ლაბორატორიის ხელმძღვანელი.
პატრიკ ტაილეზი ილიას სახელმწიფო უნივერსიტეტს ეწვევა შიდა საუნივერსიტეტო პროექტის „მავნე მწერების პათოგენები და კარტოფილის საშიში ნემატოდური დაავადებების ბიოკონტროლი”ფარგლებში, რომელიც ხორციელდება ილიას სახელმწიფო უნივერსიტეტის ზოოლოგიის ინსტიტუტის ენტომოპათოგენების შემსწავლელი სამეცნიერო-კვლევითი ჯგუფის ორგანიზებით.

ვორკშოპი „სივრცული კონცეფციები კულტურის კვლევებში“
2012-10-03 14:31
4 ოქტომბერი
ილიას უნივერსიტეტი/ლიტერატურის და კულტურის ცენტრი ბერლინი
(წიგნის მაღაზი ”ლიგამუსის” მე-3 სართული)
11.00 ფრანცისკა ტუნ-ჰოჰენშტაინი (ბერლინი) სივრცე და ისტორია (ფერნანდ ბროდელი და სხვები)
12.00 გიორგი მაისურაძე (ბერლინი/თბილისი) – სივრცის მითიური კონსტრუქციები შედარებითი რელიგიათმცოდნეობის პერსპექტივით. მირჩა ელიადე.
13.00-14.00 შესვენება
14.00 სუზანე ფრანკი (ბერლინი) – იმპერიული სივრცის კონსტრუირება
15.00 ზაალ ანდრონიკაშვილი (ბერლინი/თბილისი) ფუნდამენტური წესრიგი – სამართალი, გეოგრაფია, რელიგია და კულტურა

ერაზმუს მუნდუსის საინფორმაციო შეხვედრა
2012-10-03 11:53
2012 წლის 4 და 5 ოქტომბერს, 17:00 საათზე, ილიას სახელმწიფო უნივერსიტეტის G 407 აუდიტორიაში (გ. წერეთლის 2, ყოფილი ენციკლოპედიის შენობა) გაიმართება Erasmus Mundus-ის მეორე აქტივობის პროექტის ALRAKIS საინფორმაციო შეხვედრა.
შეხვედრაზე ასევე განხილული იქნება ელექტრონული სააპლიკაციო ფორმის შევსების საფეხურები.
შეგახსენებთ, რომ პრორგამა გულისხმობს ბაკალავრების, დოქტორანტების, პოსტდოქტორანტებისა და ადმინისტრაციული პერსონალის მობილობას ევროპული ქვეყნების უმაღლეს საგანმანათლებლო დაწესებულებებში.
განაცხადების მიღების ბოლო ვადაა 2012 წლის 10 ოქტომბერი.
პროგრამის შესახებ დეტალური ინფორმაცია იხილეთ შემდეგ ბმულებზე: http://www.alrakis.eu
დამატებითი ინფორმაციისთვის მიმართეთ განვითარებისა და საგარეო ურთიერთობების სამსახურს (მის., ჩოლოყაშვილის გამზ. 3/5, ოთახი F315; ტელ.: 2 14 13 88; ელ-ფოსტა: alrakis@iliauni.edu.ge).

ქრისტიანული ფილოსოფია ორიგენედან ფიხტემდე
2012-10-03 10:44
4 და 5 ოქტომრებს, ილიას სახელმწიფო უნივერსიტეტში (101-ე აუდიტორია, ი. ჭავჭავაძის გამზ. 32) ფილოსოფიის ინსტიტუტის და მოდერნულობის კვლევის ინსიტუტის მოწვევით ლექცია – სემინარებს წაიკითხავს ბონის უნივერსიტეტის პროფესორი თეო კობუში.
პროფესორი თეო კობუში მეორედ სტუმრობს ილიას სახელმწიფო უნივერსიტეტს. პირველად იგი საპატიო წევრის რანგით სტუმრობდა ილიას სახელმწიფო უნივერსიტეტში სამეცნიერო კონფერენციას თემაზე: “სამართლიანობა, ზნეობრიობა, თავისუფლება”, მან წაიკითხა მოხსენება თემაზე: „სამართლიანობის ცნების ისტორიისათვის“
4. ოქტომბერი, 17.00 – ლექცია „იოანეს სახარება – ქრისტიანული ფილოსოფია ორიგენედან ფიხტემდე“
5. ოქტომბერი, 14.00 – სემინარი „დეკარტეს მედიტაციები“
დასწრება თავისუფალია.

საჯარო ლექცია "სამყაროს უშორესი ობიექტები"
2012-10-02 18:36
10 ოქტომბერს, 15:00 საათზე, ილიას სახელმწიფო უნივერსიტეტის A კორპუსის 101-ე აუდიტორიაში (ი. ჭავჭავაძის გამზ. #32) გაიმართება ნილს ბორის ინსტიტუტის პროფესორის, იოჰან ფინბოს საჯარო ლექცია „სამყაროს უშორესი ობიექტები“.
საჯარო ლექცია ეხება კაცობრიობისათვის ცნობილ უშორეს ობიექტებს, მათი აღმოჩენის ისტორიასა და კვლევის მეთოდებს.
საჯარო ლექცია ჩატარდება ინგლისურ ენაზე.

ბავშვთა და მოზარდთა ფსიქოლოგია
2012-09-25 16:43
3 ოქტომბერსა და 4 ოქტომბერს, 15:00 საათზე, ილიას სახელმწიფო უნივერსიტეტის 101-ე აუდიტორიაში (აღმოსავლეთმცოდნეობის ინსტიტუტი, გ. წერეთლის #3) გაიმართება ლონდონის საუნივერსიტეტო კოლეჯის კლინიკური, საგანმანათლებლო და ჯანდაცვის ფსიქოლოგიის კვლევითი დეპარტამენტის თანადირექტორის, განათლების ფსიქოლოგის, დოქტორ შონ კამერონის საჯარო ლექციები ბავშვთა და მოზარდთა ფსიქოლოგიის საკითხებზე.
3 ოქტომბერს საჯარო ლექცია გაიმართება თემაზე „პოზიტიური შედეგების მიღწევა მშობლების მიერ მიტოვებულ ან დაჩაგრულ ბავშვებსა და მოზარდებში“.
4 ოქტომბერს საჯარო ლექცია გაიმართება თემაზე „სოციალურად დაუცველი ბავშვებისა და მოზარდების დახმარება: როგორ გადავაქციოთ პრობლემები შესაძლებლობებად“.

საჯარო ლექციები ბავშვთა ადრეული განვითარების შესახებ
2012-09-25 16:40
28 სექტემბერსა და 2 ოქტომბერს ილიას სახელმწიფო უნივერსიტეტში გაიმართება დასავლეთ კენტუკის უნივერსიტეტის (აშშ) საჯარო ჯანდაცვის სამაგისტრო პროგრამის დირექტორისა და ასისტენტ-პროფესორის, დარლენ შერერის საჯარო ლექციები ბავშვთა ადრეული განვითარების საკითხების შესახებ.
28 სექტემბერს, 16:00 საათზე, G106 აუდიტორიაში (ყოფილი ენციკლოპედიის შენობა) გაიმართება საჯარო ლექცია „ბავშვის ადრეული განვითარების საკითხები: სწავლისათვის აუცილებელი საფუძველი და ბავშვობის გამოცდილება“.
2 ოქტომბერს, 15:00 საათზე, A101 აუდიტორიაში (ი. ჭავჭავაძის გამზ. 32) გაიმართება საჯარო ლექცია „ჯანსაღი განვითარება ადრეული ასაკის ინტერვენციებით: როგორ დავეხმაროთ ბავშვს, რომ მიაღწიოს თავისი სრული განვითრების პოტენციალს“.

შეხვედრა დოქტორ ისმაილ სერაგელდინთან
2012-09-25 12:49
27 სექტემბერს, 14:30 საათზე, ილიას სახელმწიფო უნივერსიტეტს ეწვევა ეგვიპტის ალექსანდრიის ბიბლიოთეკის გენერალური დირექტორი, მსოფლიო ელექტრონული ბიბლიოთეკის აღმასრულებელი დირექტორი, ეგვიპტის ინსტიტუტის ვიცე-პრეზიდენტი, დოქტორი ისმაილ სერაგელდინი.
შეხვედრის დასრულებისას დოქტორ ისმაილ სერაგელდინს ილიას სახელმწიფო უნივერისტეტის აკადემიური საბჭოს გადაწყვეტილებით, გადაეცემა უნივერსიტეტის საპატიო დოქტორის წოდება.
შეხვედრა გაიმართება ილიას სახელმწიფო უნივერსიტეტის G კორპუსის 106-ე აუდიტორიაში (ყოფილი ენციკლოპედიის შენობა, გ. წერეთლის ქ. 2). საუბარი წარიმართება ინგლისურ ენაზე.

ბიომრავალფეროვნება და ბიოინჟინერია
2012-09-20 17:25
4 ოქტომბერს, 15:00 საათზე, ილიას სახელმწიფო უნივერსიტეტის A101 აუდიტორიაში (ი. ჭავჭავაძის გამზ. 32) კომპანია ”ჰაიდელბერგცემენტის” ტექნოლოგიური ცენტრის თანამშრომელი, გეოგრაფი თინა გოლცერი წაიკითხავს მოხსენებას ”ჰაიდელბერგცემენტის საქართველოს საბადოების ბიომრავალფეროვნება და ბიოინჟინერია”.
მოხსენებაში თინა გოლცერი ისაუბრებს, თუ როგორ უნდა განხორციელდეს ფლორის და ფაუნის მრავალფეროვნების აღდგენის პროცესი კირქვის საბადოებზე საქართველოში. იგი ასევე შეეხება ნიადაგის მენეჯმენტის და აღდგენის პროცესებს, მცენარეულობის დარგვის, დათესვის და გამწვანების თანამედროვე მეთოდებს, ასევე ბიოინჟინერიის ინსტრუქციებს, რომელიც მოიცავს ფერდობის სტაბილიზაციას, ქარდამცავი ზოლის შექმნასა და მცენარეული საფარის აღდგენას.

”სიგიჟის საუკუნე” - ფილმის ჩვენება
2012-09-19 14:36
დევიდ სატერის პუბლიცისტური ფილმის ”სიგიჟის საუკუნე” ჩვენება და შემდგომი დისკუსია 22 სექტემბერს, 17.00 საათზე, ილიას სახელმწიფო უნივერისტეტის წიგნის მაღაზია ”ლიგამუსში” გაიმართება.
ფილმი გადაღებულია ავტორის წიგნების ”სიგიჟის საუკუნე” და ”სიბნელე გარიჟრაჟზე” დაყრდნობით. ეს დევიდ სატერის პირველი სარეჟისორო დებიუტია.
ცნობილი ამერიკელი ჟურნალისტი დევიდ სატერი 70- 80-იან წლებში საბჭოთა კავშირში Financial Times – ის კორესპონდენტად მუშაობდა. ფილმის შექმნაში მას ეხმარებოდენენ მისი რუსი, ლატვიელი და ამერიკელი კოლეგები. აღნიშნული წიგნები და ფილმი რუსეთის მიერ საბჭოთა კავშირიდან თანამედროვეობამდე განვლილ გზას განიხილავს.
ფილმს წარადგენს ცნობილი რუსი პუბლიცისტი და სცენარისტი გრიგორი ამნუელი.
http://en.wikipedia.org/wiki/David_Satter

უდო დაგენბახის და მარკუს პანელის პრეზენტაცია
2012-09-18 16:06
20 სექტემბერს, 12:00 საათზე, ილიას სახელმწიფო უნივერსიტეტის საინჟინრო ფაკულტეტის არქიტექტურის პროგრამა გეპატიჟებათ უდო დაგენბახის (http://www.glada-berlin.de) და Ortner & Ortner (www.ortner-ortner.com) სახელოსნოს წევრ მარკუს პანელის პრეზენტაციაზე. სტუმრები წარმოადგენენ მათ მიერ შესრულებულ პროექტებს.
შეხვედრა გაიმართება ილიას სახელმწიფო უნივერსიტეტში, G106 აუდიტორიაში.

კომპლექსური ფუნქციების სილამაზე
2012-09-18 10:46
21 სექტემბერს, 14.00 საათზე, ილიას სახელმწიფო უნივერსიტეტის G 106- ე აუდიტორიაში, ფრაიბერგის ტექნიკური უნივერსიტეტის სამთო აკადემიის პროფესორი ელიას ვეგერტი წაიკითხავს საჯარო ლექციას კომპლექსური რიცხვების და კომპლექსური ცვლადის ფუნქციების ვიზუალიზაციაზე, კერძოდ, აღწერილი იქნება ამ თეორიის ავტორის მიერ წარმოდგენილი ვიზუალიზაციის მეთოდის პრინციპები და ილუსტრაციები.
პროფესორი ვეგერტი არის ”თვალსაჩინო კომპლექსური ფუნქციების” ავტორი და გერმანიის მათემატიკის ოლიმპიური ნაკრების მწვრთნელი.

აქსელ გოსერიესის საჯარო ლექცია
2012-09-18 10:44
4 ოქტომბერს, 11:00 საათზე, ილიას სახელმწიფო უნივერსიტეტის A101 აუდიტორიაში (ი. ჭავჭავაძის გამზ. 32) გაიმართება ლუვენის უნივერსიტეტის პროფესორის, აქსელ გოსერიესის (Axel Gosseries) საჯარო ლექცია თემაზე: ”არის თუ არა ასაკობრივი დისკრიმინაცია დისკრიმინაციის სპეციფიკური სახე”.
დასწრება თავისუფალია.

ილიაუნის თეატრი თბილისის ფესტივალზე
2012-09-13 15:35
ილიაუნის თეატრი, 17 სექტემბერს, 17:00 საათზე, თბილისის საერთაშორისო ფესტივალის ქართული პროგრამის ფარგლებში წარმოადგენს სპექტაკლს ”სიზმრები სინანულისანი”, რომელიც მიხაილ ბულგაკოვის ცნობილი პიესის ”ივან ვასილის-ძის” მიხედვით დაიდგა.
”სიზმრები სინანულისანი” კომედიაა. მთავარი გმირი, გამომგონებელი მიხეილ გორგაძე, დროის მანქანას ქმნის, რომლის მეშვეობითაც სახლმმართველი დავით ყივჩაშვილი და ქურდი ზაალ ციციშვილი შემთხვევით მეთორმეტე საუკუნის დასაწყისის საქართველოში ხვდებიან, ხოლო საქართველოს მეფე დავით IV აღმაშენებელი თანამედროვე და ჩვენთვის კარგად ნაცნობ თბილისში, აღმაშენებლის ქუჩაზე მდებარე ერთ-ერთ სახლში ამოჰყოფს თავს…
სპექტაკლში ცნობილი მსახიობების გვერდი-გვერდ ილიას სახელმწიფო უნივერსიტეტის სტუდენტები და კურსდამთავრებულები თამაშობენ.
სპექტაკლის პროგრამა შეგიძლიათ იხილოთ აქ – http://www.iliauni.edu.ge/index.php?lang_id=GEO&sec_id=730&info_id=6980
დასწრება თავისუფალია. სპექტაკლი გაიმართება ინგლისური სუბტიტრებით.

საზაფხულო სკოლის გახსნა
2012-09-06 16:07
7 სექტემბერს, 18:00 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” გაიხსნება საზაფხულო სკოლა “სამხრეთი კავკასია – კულტურა, საზოგადოება, პოლიტიკა”.
სკოლას ხელმძღვანელობენ პროფესორი ქეთევან გურჩიანი (ილიას სახელმწიფო უნივერსიტეტი), იორგ შტადელბაუერი (ფრაიბურგის უნივერსიტეტი ) და უვე ჰალბახი (ბერლინის მეცნიერების და პოლიტიკის ფონდი).
საზაფხულო სკოლა უკვე მეოთხე წელია იმართება და პირველ ადგილზეა პოპულარობით DAAD-ის მიერ დაფინანსებულ საზაფხულო სკოლებს შორის. მასში მონაწილეობენ ილიას სახელმწიფო უნივერსიტეტის პროფესორები, საერთაშორისო ექსპერტები და სხვადასხვა ფონდების ხელმძღვანელები.
სკოლა ტარდება ილიას სახელმწიფო უნივერსიტეტში თბილისსა და აბასთუმანში. სკოლის განუყრელი ნაწილია ექსკურსიები და აქტივობები საღამოობით, მათ შორის, სპორტული ღონისძიებებიც, შეხვედრები ცნობილ მწერლებთან და მხატვრებთან.
სკოლაში მონაწილეობას მიიღებს 5 ქართველი სტუდენტი, რომლებიც არიან პოლიტიკური მეცნიერებების, რეგიონული კვლევების, სოციოლოგიის, კავკასიის კვლევების კულტურული კვლევების, ჰუმანიტარული მიმართულებების სტუდენტები, როგორც დოქტორანტები, ისე მაგისტრანტები.
სწავლების ენა არის გერმანული (დღის პირველ ნახევარში), ინგლისური ან გერმანული (მოწვეული ექსპერტების ენა) – დღის მეორე ნახევარში.

კვლევის “LLOID’S RISK INDEX - საქართველო“ პრეზენტაცია
2012-09-04 11:30
5 სექტემბერს, 14:00 საათზე, წიგნის მაღაზია „ლიგამუსში“ (ჭავჭავაძის გამზ. 32, მესამე სართული) გაიმართება კვლევის “LLOID’S RISK INDEX – საქართველო“ პრეზენტაცია, რომელიც მომზადებულია „ილიაუნი ბიზნეს რევიუს“ მიერ ილიას სახელმწიფო უნივერსიტეტის ბიზნესის ფაკულტეტზე არსებული ეკონომიკური კვლევებისა და კონსულტაციების ცენტრის მკვლევრების ჩართულობით.
კვლევა ეყრდნობა მოდელს, რომლის მიხედვითაც, 2009 წლის კრიზისის დადგომასთან ერთად კომპანია „ლოიდის“ წარმომადგენლებმა ჟურნალ „ეკონომისტთან“ ერთად გადაწყვიტეს, ჩაეტარებინათ კვლევა მთელი მსოფლიოს მასშტაბით. ამ კვლევის მიზანი იყო, შეესწავლათ მსოფლიო 500 ბიზნეს ლიდერის დამოკიდებულება არსებული ბიზნეს და გარემო რისკების მიმართ.
პირველი კვლევის შემდეგ აღნიშნული ორგანიზაციები პერიოდულად ახდენენ როგორც რისკების, ასევე მისი დადგომის შემთხვევაში ორგანიზაციების მზაობის დონის შეფასებას.
„ილიაუნი ბიზნეს რევიუმ“, თავის მხრივ, შეისწავლა, თუ როგორ აფასებენ საქართველოში ბიზნეს ლიდერები რისკებს და როგორია მზაობა რისკის დადგომის შემთხვევაში.
კომპანიების შეფასება განხორციელდა 4 ძირითადი კატეგორიის მიხედვით:
• ბიზნესი და სტრატეგიული რისკი;
• ეკონომიკური და საბაზრო რისკები;
• გარემოსთან დაკავშირებული რისკები;
• ბუნებრივი მოვლენების რისკები.
კვლევის შედეგების მიხედვით:
• ყველაზე მაღალი ხარისხის რისკიდან თითქმის ყველა რისკის სფერო საქართველოსა და გლობალურ სამყაროში იდენტურია, რაც იმაზე მიანიშნებს, რომ საქართველო გახდა გლობალური სამყაროს ნაწილი;
• სრულიად იდენტურია რისკების განაწილება სფეროების მიხედვით (ბიზნესი, ეკონომიკა, გარემო და ბუნებრივი მოვლენები);
• გლობალური სამყაროსგან განსხვავებით საქართველოს ბიზნეს წარმომადგენლებში რისკების დადგომის შემთხვევაში კომპანიების მზაობის დონე უფრო დაბალია;
• ყველაზე მაღალი მზაობა შეინიშნება კანონმდებლობის ცვლილების რისკის დადგომის შემთხვევაში. რაც უნდა მიანიშნებდეს კანონების პოზიტიური მხარისკენ ცვლილების მოლოდინს.

სტუდენტთა აქტიური სწავლება ბუნებისმეტყველებაში
2012-08-23 14:24
ილიას სახელმწიფო უნივერსიტეტი TEMPUS – ის პროექტის ფარგლებში ახორციელებს პროექტს SALiS, რომლის მიზანია სკოლებში საბუნებისმეტყველო მეცნიერებების აქტიურად სწავლების ხელშეწყობა. პროექტი ხორციელდება ევროპელი (ირლანდია, გერმანია, ბულგარეთი) და სხვა პარტნიორი ქვეყნების (საქართველო, მოლდოვა, ისრაელი) უნივერსიტეტების თანამშრომლობის საფუძველზე
პროექტის ფარგლებში ა.წ. 28-30 აგვისტოს გაიმართება დასკვნითი კონფერენცია.
კონფერენციის მონაწილენი იქნებიან ილიას სახელმწიფო უნივერსიტეტის, ასევე ბათუმის, ქუთაისის და თელავის უნივერსიტეტის პროფესორები და ზოგადსაგანმანათლებლო სკოლის პედაგოგები.
მის: გ. წერეთლის 2, ყოფილი ენციკლოპედიის შენობა.

დასაქმების სახელმწიფო მინისტრი ილიაუნიში
2012-08-23 10:30
დღეს, 23 აგვისტოს 12:00 საათზე „ლიგამუსში“ გაიმართება პრეზენტაცია სტუდენტების დასაქმების თემაზე. ბიზნესის ფაკულტეტის მხრიდან წარმოდგენილი იქნება დასაქმების პროგრამის კონკრეტული დეტალები. პრეზენტაციაზე მონაწილოებას მიიღებს დასაქმების სახელმწიფო მინისტრი პაატა ტრაპაიძე.

ბიზნესის ფაკულტეტის სასწავლო გეგმები
2012-08-20 16:09
21 აგვისტოს, 14:00 საათზე, G 106 აუდიტორიაში გაიმართება პრეზენტაცია ილიას სახელმწიფო უნივერსიტეტის ბიზნესის ფაკულტეტის სასწავლო გეგმებთან დაკავშირებით. პრეზენტაციაზე განხილულ იქნება ბიზნესის ფაკულტეტზე დანერგილი სწავლების ინოვაციური ფორმები, ის ახალი პროექტები, რომელთა განხორციელებასაც ფაკულტეტი ახალი სასწავლო წლის დაწყების დროს გეგმავს.
პრეზენტაციაზე განხილულ იქნება ასევე ბიზნესის ფაკულტეტის მიერ შემოთავაზებული ის ინოვაციური სასწავლო კურსები, რომელთაც საქართველოში ანალოგი არ აქვს. წარმოდგენილი იქნება ის სასწავლო კურსებიც, რომლებსაც ბიზნესის ფაკულტეტი განახორციელებს ისეთ პარტნიორებთან ერთად, როგორებიცაა: Forbes Georgia, BDO, კომერსანტი და ა.შ. პრეზენტაციაზე წარმოდგენილ იქნება ასევე ბიზნესის ფაკულტეტზე შექმნილი ახალი სტუდენტური დასაქმების პროგრამა „ახალი შესაძლებლობა“. პროგრამის ფარგლებში მუშავდება პროექტი, რომელიც უზრუნველყოფს ბიზნესის ფაკულტეტის სტუდენტების დასაქმებას წამყვან ადგილობრივ და საერთაშორისო ბიზნეს – ორგანიზაციებში.

„ფსიქოზი 4:48” წინასაპრემიერო ჩვენება
2012-07-27 10:56
კვირას, 29 ივლისს 20:00 საათზე, ილიას სახელმწიფო უნივერსიტეტის თეატრში გაიმართება ცნობილი ბრიტანელი დრამატურგის სარა კეინის პიესის მიხედვით დადგმული სპექტაკლის „ფსიქოზი 4:48” წინასაპრემიერო ჩვენება.
როდესაც საზოგადოებრივი ნორმები არ გაკმაყოფილებს, როდესაც მარტო რჩები და საკუთარი გაორება თავს გახვევს იმ წესებს, რომელზეც უარი გაქვს ნათქვამი, იწყება ბრძოლა გადარჩენისთვის… კი თუ არა?!.. სიცოცხლე საზოგადოებრივ ფორმატში, თუ სიკვდილი, როგორც თავისუფლება?! კი თუ არა… კი თუ არა… კი თუ არა?!…
რეჟისურა, მხატვრობა და მუსკალური გაფორმება ბუბა ბასიშვილისა და გოგა ქაჩიბაიასი
ტექნიკური რეჟისორი – მარადია ცაავა
მონაწილეობენ: ეკა აბშილავა, მაშო მელქაძე
სპექტაკლი დაფინანსებულია ქალაქ თბილისი მერიის მიერ
განსაკუთრებული მადლობა ბრიტანეთის საბჭოს, მარჯანიშვილის თეატრსა და კავშირს ”პილოტები”
გთხოვთ, დაგვიკავშირდეთ: ილიას სახელმწიფო უნივერსიტეტის თეატრი – theatre@iliauni.edu.ge, ტელ.: 229 47 17; 577 509199, ან ილიას სახელმწიფო უნივერსიტეტის საზოგადოებასთან ურთიერთობის სამსახური – pr@iliauni.edu.ge

"ბიზნეს ქეისების" გამარჯვებულთა დაჯილდოვება
2012-07-17 10:05
17 ივლისს 17:00 საათზე ილიას სახელმწიფო უნივერსიტეტიში (G კორპუსის 106 აუდიტორია) გაიმართება 2012 წლის ”ბიზნეს-ქეისების” კონკურსის გამარჯვებულთა დაჯილდოება.
ილიას სახელმწიფო უნივერსიტეტის ბიზნესის ფაკულტეტის ინიციატივით უკვე მესამე წელია ხორციელდება პროექტი “ბიზნეს ქეისები”. პროექტი წარმოადგენს ინტელექტუალურ თამაშს, რომლის მიზანია, ხელი შეუწყოს სტუდენტებში პროფესიული უნარ-ჩვევების განვითარებასა და კრიტიკული აზროვნების ჩამოყალიბებას.
წელს ”ბიზნეს-ქეისები 2012”-ში მოანწილეობა მიიღეს როგორც ილიას სახელმწიფო უნივერსიტეტის, ასევე სხვა უნივერსიტეტებისს 48 გუნდი, თითო გუნდი 5 სტუდენტისაგან შედგებდოდა. „ბიზნეს ქეისები 2012“ გაიმართა 3 ტურად, ხოლო პირველი ტური სამ ეტაპად.
საინფორმაციო შეხვედრაზე გამჭვირვალეობის პრინციპის დაცვის მიზნით მოხდა კენჭისყრა და გუნდებს მიენიჭათ ნომრები. ჯამური ქულების მიხედვით ნახევარფინალში გადავიდა 22 გუნდი, ხოლო ფინალში 14 გუნდი. გუნდებს აფასებდა ჟიური, რომლის სამი მუდმივი წევრის გარდა მეოთხე წევრი იცვლებოდა. თითოეულ ეტაპზე დალუქულ კონვერტშიმოთავსებული სამი ქეისიდან სტუდენტები ირჩევდნენ ორს. (ინფორმაიცა შედეგების შესახებ იხილეთ www.iliauni.edu.ge). განხილული იყო როგორც ქართული, ასევე უცხოური ბიზნეს-ქეისების მაგალითები.

FORBES-ის და ”ბიზნეს რევიუს” ერთობლივი ინიციატივა
2012-07-09 16:33
ამა წლის 11 ივლისს, 12:00 საათზე, ილიას სახელმწიფო უნივერსიტეტის წიგნის მაღაზია „ლიგამუსში“ (ჭავჭავაძის გამზ. #32) გაიმართება „ილიუნი ბიზნეს რევიუსა“ და ჟურნალ „ფორბსის“ ერთობლივი კვლევის პრეზენტაცია, რომელიც საქართველოში ტურიზმის განვითარების პერსპექტივებს შეეხება.
საქართველოს სტატისტიკის ეროვნული სამსახურის და ტურიზმის ეროვნული ადმინისტრაციის მონაცემების ანალიზის საფუძველზე უნივერსიტეტის კვლევითმა ჯგუფმა მოამზადა ანგარიში”საქართველოს ტურისტული რეალობა და პერსპექტივა”, რომელიც უკვე გამოქვეყნდა ჟურნალ ”ფორბსში”.
პრეზენტაციაზე ქვეყანაში ტურიზმის განვითარების შესახებ მოხსენებას წაიკითხავს ტურიზმის ეროვნული ადმინისტრაციის ხელმძღვანელი მაია სიდამონიძე.

ელექტროაკუ​სტიკური მუსიკის კონცერტი
2012-07-06 11:13
კვირას, 8 ივლისს, 19:00-ზე, საქართველოს ეროვნულ მუსიკალურ ცენტრში (აღმაშენებლის გამზირი 127) გაიმართება ილიას სახელმწიფო უნივერსიტეტის მუსიკის ცენტრის ელექტროაკუსტიკური და კომპიუტერული მიმართულების სტუდენტთა კონცერტი. კონცერტში მონაწილეობას მიიღებს ასევე ილიაუნისა და კონსერვატორიის სტუდენტებისგან შემდგარი თავისუფალი იმპროვიზაციის ანსამბლი.
კონცერტზე დასწრება თავისუფალია.
